Tranquility on Natures Doorstep | LekkeSlaap
Vanaf R950 R808 per nag (vir 2 persone)
Tranquility on Natures Doorstep in die Kloofendal-area is ideaal vir 'n sakereisiger of 'n gesin.
Tranquility on Natures Doorstep bied verblyf in 2 selfsorg-eenhede wat ten volle toegerus is en slaapplek vir tot 4 gaste het.
The View is 'n dubbelverdiepingwoonstel met 'n ruim slaaparea met 2 enkelbeddens, 'n spieëltafel, sitkamer met 2 gemakstoele, 'n koffietafel en 'n instapkas. Die en suite-badkamer het 'n bad, stort, toilet en 2 wasbakke. Die boonste verdieping bied 'n uitsig oor die stad en daar is 'n sitkamer, studeerarea, 'n klein biblioteek, onbeperkte WiFi, 'n slim-TV en 'n oopplan-kombuis met 'n moderne induksiestoof, konveksie-oond, yskas-vrieskas, mikrogolfoond, tee- en koffiemaakgeriewe, eetgerei, breekware en 'n wasmasjien.
Privaat braaigeriewe is ook beskikbaar. Die eiendom het 'n elektriese heining, alarmstelsel en sekuriteit.
Tranquillity on Natures Doorstep is naby die Kloofendal Natuurreservaat, Clearwater-winkelsentrum, Flora Life Hospitaal, Wilgeheuwel Hospitaal en verskeie besighede met maklike toegang tot die N1. Die naaste lughawe is Lanseria Internasionale Lughawe wat sowat 30 km ver is en die eiendom is ideaal geleë vir daguitstappies na die Magalies Meander, Wieg van die Mensdom, Leeupark en Hartebeespoortdam.